ОБЯСНИТЕЛЕН МЕМОРАНДУМ

1. КОНТЕКСТ НА ПРЕДЛОЖЕНИЕТО

Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, състояща се понастоящем от Република Камерун, от друга страна, бе подписано на 15 януари 2009 г. и се прилага временно от 4 август 2014 г.

С член 92 от споразумението се създава Комитет по СИП, който отговаря за управлението на всички области, попадащи в приложното поле на споразумението, и за осъществяването на всички посочени в него задачи.

В член 92 също така се уточнява, че страните по споразумението се договарят за състава, организацията и работата на Комитета по СИП.

2. ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

Предложението включва проект на решение на Съвета на Европейския съюз на основание член 218, параграф 9 от Договора за функционирането на Европейския съюз за определяне на позицията на Съюза. В миналото подобни решения са приемани с цел да се приемат процедурните правилници по други споразумения за икономическо партньорство.

Към настоящото решение на Съвета е приложен проект на решение, което да бъде взето от Комитета по СИП на някое от следващите му заседания, заедно с приложения към него проект на процедурен правилник на Комитета по СИП. Този процедурен правилник е одобрен и парафиран от двете страни по споразумението по време на учредителното заседание на Комитета по СИП, проведено на 11 и 12 май 2015 г. в Брюксел.

3. РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

Задължението за изготвяне на процедурен правилник е предвидено във временното споразумение. Двете страни по споразумението проведоха предварителни консултации помежду си и текстът бе е одобрен и парафиран от двете страни по време на учредителното заседание на Комитета по СИП, проведено на 11 и 12 май 2015 г. в Брюксел.

Не бе извършена оценка на въздействието на настоящото предложение, тъй като настоящата инициатива няма преки икономически, социални или екологични последици.

4. ОТРАЖЕНИЕ ВЪРХУ БЮДЖЕТА

Финансовото отражение се свежда до административните разходи.

2015/0166 (NLE)

Предложение за

РЕШЕНИЕ НА СЪВЕТА

относно позицията на Европейския съюз във връзка с процедурния правилник на Комитета по СИП, предвиден във Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка[[1]](#footnote-1), от друга страна

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за Европейския съюз и Договора за функционирането на Европейския съюз, и по-специално членове 207 и 209 и член 218, параграф 9 от него,

като взе предвид Решение 2009/152/ЕО на Съвета за подписване и временно прилагане на Временно споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна[[2]](#footnote-2),

като взе предвид предложението на Европейската комисия,

като има предвид, че:

(1) Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна, бе подписано на 15 януари 2009 г. и се прилага временно от 4 август 2014 г.

(2) С член 92 от посоченото споразумение се създава Комитет по СИП, който отговаря за управлението на споразумението и за осъществяването на всички посочени в него задачи.

(3) В член 92 се предвижда страните по споразумението да се договарят за състава, организацията и работата на Комитета по СИП.

(4) Европейският съюз следва да определи позицията, която да бъде заета по отношение на приемането на процедурния правилник на Комитета по СИП,

ПРИЕ НАСТОЯЩОТО РЕШЕНИЕ:

Член 1

Позицията на Европейския съюз с оглед на приемането на решение на Комитета по СИП, предвиден във Временното споразумение за икономическо партньорство между Европейската общност и нейните държави членки, от една страна, и страната по споразумението Централна Африка, от друга страна, във връзка с неговия процедурен правилник, се основава на проекта на решение на Комитета по СИП, приложен към настоящото решение.

Незначителни промени в проекта на решението, които не водят до промени по същество, може да бъдат правени, без да е необходимо ново решение от страна на Комисията или на Съвета.

Член 2

След приемането му решението на Комитета по СИП трябва да се публикува в *Официален вестник на Европейския съюз*.

Член 3

Настоящото решение влиза в сила в деня на приемането му.

Съставено в Брюксел на година.

 За Съвета

 Председател

1. На този етап и за целите на Временното споразумение за икономическо партньорство страната по споразумението Централна Африка се състои от Република Камерун, която е единствената държава, подписала и ратифицирала до този момент споразумението. [↑](#footnote-ref-1)
2. ОВ L 57, 28.2.2009 г., стр. 1. [↑](#footnote-ref-2)